CELEX: 32013R1178
Language: sl
Date: 2013-11-20 00:00:00
Title: Izvedbena uredba Komisije (EU) št. 1178/2013 z dne 20. novembra 2013 o spremembi Izvedbene uredbe (EU) št. 540/2011 glede pogojev za registracijo aktivne snovi etoprofos  Besedilo velja za EGP

21.11.2013   
            
            
               SL
            
            
               Uradni list Evropske unije
            
            
               L 312/33
            
         
      IZVEDBENA UREDBA KOMISIJE (EU) št. 1178/2013
   z dne 20. novembra 2013
   o spremembi Izvedbene uredbe (EU) št. 540/2011 glede pogojev za registracijo aktivne snovi etoprofos
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov etoprofos je bila z Direktivo Komisije 2007/52/ES (2) vključena v Prilogo I k Direktivi Sveta 91/414/EGS (3) pod pogojem, da zadevne države članice zagotovijo, da prijavitelj, na čigar zahtevo je bil etoprofos vključen v navedeno prilogo, predloži nadaljnje potrditvene informacije o tveganju za ptice in sesalce, ki se hranijo z deževniki, v obliki študij.
            
         
               (2)
            
            
               Aktivne snovi iz Priloge I k Direktivi 91/414/EGS se štejejo za registrirane v okviru Uredbe (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
            
         
               (3)
            
            
               Prijavitelj je Združenemu kraljestvu, državi članici poročevalki, v za to določenem roku predložil dodatne informacije v obliki študij, da bi potrdil oceno tveganja za ptice in sesalce, ki se hranijo z deževniki.
            
         
               (4)
            
            
               Združeno kraljestvo je ocenilo dodatne informacije, ki jih je predložil prijavitelj. Svojo oceno je v obliki dodatka k osnutku poročila o oceni 5. septembra 2011 predložilo drugim državam članicam, Komisiji in Evropski agenciji za varnost hrane (v nadaljnjem besedilu: Agencija).
            
         
               (5)
            
            
               Komisija se je posvetovala z Agencijo, ki je svoje mnenje o oceni tveganja etoprofosa predstavila 30. januarja 2013 (5). Države članice in Komisija so osnutek poročila o oceni, dodatno poročilo in mnenje Agencije pregledale v Stalnem odboru za prehranjevalno verigo in zdravje živali ter končno različico pripravile 3. oktobra 2013 v obliki poročila Komisije o pregledu etoprofosa.
            
         
               (6)
            
            
               Komisija je prijavitelja pozvala, naj predloži pripombe na poročilo o pregledu etoprofosa.
            
         
               (7)
            
            
               Komisija je na podlagi dodatnih potrditvenih informacij sklenila, da visokega tveganja za ptice in sesalce, ki se hranijo z deževniki, ni mogoče izključiti razen z uvedbo dodatnih omejitev.
            
         
               (8)
            
            
               Potrjeno je, da se aktivna snov etoprofos šteje za registrirano v skladu z Uredbo (ES) št. 1107/2009. Da bi se čim bolj zmanjšala izpostavljenost ptic in sesalcev, ki se hranijo z deževniki, pa je kljub temu primerno dodatno omejiti uporabo te aktivne snovi in zagotoviti posebne ukrepe za zmanjšanje tveganja za zaščito navedenih vrst.
            
         
               (9)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (10)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo etoprofos.
            
         
               (11)
            
            
               Za fitofarmacevtska sredstva, ki vsebujejo etoprofos in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi to obdobje moralo trajati največ osemnajst mesecev po začetku veljavnosti te uredbe.
            
         
               (12)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 do 11. junija 2014 po potrebi spremenijo ali prekličejo veljavne registracije fitofarmacevtskih sredstev, ki vsebujejo etoprofos kot aktivno snov.
   Člen 3
   Prehodno obdobje
   Morebitno prehodno obdobje, ki ga odobrijo države članice v skladu s členom 46 Uredbe (ES) št. 1107/2009, je čim krajše in traja največ do 11. junija 2015.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. novembra 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2007/52/ES z dne 16. avgusta 2007 o spremembi Direktive Sveta 91/414/EGS zaradi vključitve etoprofosa, pirimifos-metila in fipronila kot aktivnih snovi (UL L 214, 17.8.2007, str. 3).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (5)  Sklep o strokovnem pregledu ocene tveganja pesticidov na podlagi potrditvenih podatkov, predloženih za aktivno snov etoprofos (Conclusion on the peer review of the pesticide risk assessment of confirmatory data submitted for the active substance glufosinate). EFSA Journal 2013;11(2):3089. [str. 27] doi:10.2903/j.efsa.2013.3089. Na voljo na spletu: www.efsa.europa.eu/efsajournal.htm
   
      PRILOGA
      Stolpec „Posebne določbe“ v vrstici 155 za etoprofos dela A Priloge k Izvedbeni uredbi (EU) št. 540/2011 se nadomesti z naslednjim:
      
         „DEL A
         Registrira se lahko samo kot nematicid in insekticid za uporabo v tleh. Dovoli se samo en nanos v sezoni v največjem odmerku 6 kg aktivne snovi/ha.
         Registracije je treba omejiti na profesionalne uporabnike.
         DEL B
         Pri ocenjevanju vlog za registracijo fitofarmacevtskih sredstev, ki vsebujejo etoprofos in so namenjena za druge uporabe, razen za krompir, ki ni namenjen za prehrano ljudi ali živali, so države članice zlasti pozorne na merila iz člena 29(1) Uredbe (ES) št. 1107/2009 in zagotovijo, da se pred odobritvijo take registracije predložijo vsi potrebni podatki in informacije.
         Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu etoprofosa in zlasti dodatka I in II h končni različici poročila, ki jo je Stalni odbor za prehranjevalno verigo in zdravje živali pripravil 16. marca 2007.
         V tej celoviti oceni morajo biti države članice zlasti pozorne na:
         
                     (a)
                  
                  
                     prehransko izpostavljenost potrošnikov;
                  
               
                     (b)
                  
                  
                     varnost izvajalcev, pri čemer morajo zagotoviti, da je v pogojih uporabe predpisana uporaba ustrezne osebne zaščitne opreme in opreme za zaščito dihal ter drugi ukrepi za zmanjšanje tveganja, kot so uporaba zaprtega prenosnega sistema za vnos proizvoda;
                  
               
                     (c)
                  
                  
                     zaščito ptic, sesalcev, vodnih organizmov ter površinske vode in podtalnice v občutljivih razmerah.
                  
               Pogoji za registracijo vključujejo ukrepe za zmanjšanje tveganja, kot so varnostni pasovi in zagotovitev popolnega vnosa zrn v tla.“